hotchpotch/miracl-hf-unified huggingface dataset:
Tolnaftaatti
Tolnaftaatti (CHNOS) on tiokarbamaatteihin kuuluva lääkeaine. Yhdistettä käytetään ihon sieni-infektioiden hoitamissen.
Tolnaftaatti tehoaa rihmasienten aiheuttamiin infektioihin, kuten jalkasieneen tai nivussilsan hoitamiseen, jauheena, voiteena tai suihkeena. Se tehoaa muun muassa "Epidermophyton"-, "Trichophyton"-, "Microsporum"-sukujen lajeihin. Homeita, kuten "Candida albicansia" vastaan tolnaftaatti ei tehoa. Tolnaftaatin vaikutusmekanismi ei ole täysin tiedossa. Sen oletetaan toimivan skvaleenimono-oksigenaasin eli skvaleeniepoksidaasin estoon, mikä estää sieniä syntetisoimasta tarvitsemiaan ergosteroleja. Aineen arvellaan vaikuttavan myös sienirihmaston kasvua häiritsevästi.
Tolnaftaatti on hyvin siedetty lääkeaine. Ihoärsytys ja allergiset oireet ovat harvinaisia.
Tolnaftaattisynteesin lähtöaineena on 2-naftoli, joka reagoi tiofosgeenin kanssa muodostaen tiofosgeenijohdannaisen. Tämä välituote reagoi N-metyyli-m-toluidiinin kanssa muodostaen tolnaftaattia.
New Bomb Turks
New Bomb Turks on yhdysvaltalainen punk rock -yhtye, joka perustettiin Ohiossa vuonna 1990. Perustajajäseniä olivat Jim Weber, Eric Davidson, Bill Randt ja Matt Reber. Rumpali Sam Brown korvasi Bill Randtin vuonna 1999. New Bomb Turks on julkaissut kymmenen täyspitkää LP:tä, kaksi EP:tä ja yli kaksikymmentä singleä.
Yhtyeen nimi viittaa vuoden 1980 "Hollywoodin svengijengi" -elokuvan päähenkilöön Newbomb Turkiin, jota esitti Robert Wuhl.
Demonos Sova
Demonos Sova (oik. Janne Markus Sova, s. 27. elokuuta 1971) on suomalainen metallimuusikko, joka tunnetaan black metal -yhtye Darkfeastin perustajana, joka myöhemmin muutti nimekseen Barathrum. Sova on myös soittanut yhtyeissä Demonos Jetblack ja Morphosis.
Musiikin tekemisen ohessa Sova maalaa, piirtää ja toimii tatuoijana. Hän on vakaumukseltaan satanisti. Sovaa on haastateltu vuonna 2011 julkaistussa suomalaista black metal -musiikkia käsittelevässä dokumenttielokuvassa "Loputon Gehennan liekki".
The Origins of the Paganblood
The Origins of the Paganblood on suomalaisen metalliyhtyeen Soulgrindin seitsemäs studioalbumi. Se on julkaistu vuonna 2005 levymerkillä Holy Records.
Into the Dark Vales of Death
Into the Dark Vales of Death on suomalaisen Soulgrind-metalliyhtyeen kuudes studioalbumi. Se julkaistiin vuonna 2002 levymerkillä Holy Records.
La Matanza, El Himno Pagano
La Matanza, El Himno Pagano on suomalaisen metalliyhtyeen Soulgrindin ensimmäinen studioalbumi. Se on julkaistu vuonna 1993 levymerkillä Malodorous Mangled Innards Records.
Maalipallo kesäparalympialaisissa 2012
Vuoden 2012 kesäparalympialaisten maalipallo järjestettiin 29. elokuuva – 9. syyskuuta 2012 Copper Boxissa, Lontoossa. Tämä oli kymmenes kerta kun laji oli mukana paralympialaisten ohjelmassa virallisena lajina.
Sisä-Suomen suurjärvi
Sisä-Suomen suurjärvi (myös "Keski-Suomen Suurjärvi" tai "Suurjärvi") on muinainen suurjärvi kivikaudella noin 5 100−4 900 eaa., joka käsitti Päijänteen ja Saimaan sekä niitä pohjoisessa yhdistävät vesistöt.
Muinaiset Saimaa ja Päijänne olivat aluksi syviä lahtia suuressa Itämeren makeanveden Ancylus-vaiheen järvialtaassa. Muinais-Saimaa kuroutui itsenäiseksi järveksi useassa laajenevassa vaiheessa 8 900 eaa. lähtien. Noin 7 500 eaa. Muinais-Saimaan laskujoki siirtyi Suomenselän kohdalle Pielavedelle, mistä se laski vetensä Itämereen nykyisen Päijänteen kohdalla olevaan lahteen. Muinainen Päijänne syntyi noin 6 500 eaa., kun lahti kuroutuu lopulta umpeen Kalajoen kohdalla. Kuroutumiskohdan lyhyen joen kautta purkautuivat sekä Muinais-Saimaan että Päijänteen vedet. Yhdessä nämä suurjärvet muodostivat yhtenäisen vesistöalueen, joka käsitti koko silloisen Järvi-Suomen ja Keski-Suomen.
Maankohoaminen nosti järvien luoteispäätä nopeammin kuin niiden kaakkoispäätä. Kohoamisen epätasaisuus kallisti järvialtaita niin, että vesi kerääntyi etelään. Pohjoisrannat mataloituivat ja etelärannat tulvivat, jolloin niiden rannat painuivat veden alle. Muinais-Päijänteen luusua mataloitui. Tämä nosti Päijänteen pinnan Saimaan tasolle, jolloin järvien välinen joki muuttui virtaavaksi salmeksi noin 5 100 eaa.. Järvet olivat nyt yhtyneet yhtenäiseksi järvialtaaksi, jonka topografia oli sokkeloinen ja hyvin pitkä.
Suurjärvivaihetta kesti ilmeisesti pari sataa vuotta. Tänä aikana järviallas kallistui edelleen laajentuen etelään. Maankohoaminen nosti samalla luoteispään saaria vedestä ja Pielaveden salmiyhteys kaventui uudelleen joeksi, jolloin järvet muodostivat taas erilliset järvialtaat. Tämä saattoi tapahtua äkillisesti, kun Heinolan harju puhkesi noin 4 900 eaa. (eli 6 000 BP) ja Päijänteen vesi laski nopeasti.
Svensk Kärnbränslehantering
Svensk Kärnbränslehantering AB (SKB) on ruotsalainen yhtiö, jonka tehtävä on huolehtia maan ydinjätehuollosta. Se käsittelee ydinvoimaloissa syntyvän radioaktiivisen voimalaitosjätteen sekä käytetyn ydinpolttoaineen lisäksi myös muualla teollisuudessa sekä sairaaloissa ja tutkimustoiminnassa syntyvät radioaktiiviset jätteet.
Yhtiön pääkonttori sijaitsee Tukholmassa, mutta SKB:llä on toimintaa eri puolilla Ruotsia. Muun muassa Oskarshamnin kunnassa sijaitsevat käytetyn ydinpolttoaineen välivarasto Clab, kallioon louhittu loppusijoituksen tutkimustila Äspölaboratoriet sekä kapselilaboratorio, jossa tutkitaan ja kehitetään loppusijoituksessa käytettäviä kapseleita.
SKB omistaa myös M/S Sigyn -nimisen laivan. Sillä kuljetetaan käytettyä ydinpolttoainetta Ruotsin ydinvoimaloista Oskarshamnissa sijaitsevaan välivarastoon sekä keski- ja matala-aktiivisia jätteitä Forsmarkin ydinvoimalan yhteydessä toimivaan loppusijoitustilaan.
Per Schybergson
Per Magnus Schybergson (27. elokuuta 1933 Turku – 20. helmikuuta 2007 Helsinki) oli suomalainen historioitsija.
Hänestä tuli 1974 Helsingin yliopiston ja 1987 Åbo Akademin talous- ja sosiaalihistorian dosentti. Hän on kirjoittanut Oy Wilh. Schauman Ab:n ja A. Ahlström Oy:n satavuotishistoriikit.
Hänen isoisänsä on M. G. Schybergson.
Sten Knut Johan Furuhjelm
Sten Knut Johan Furuhjelm (1813–1892) oli suomalainen kuvernööri, senaattori. Hän jäi englantilaisten vangiksi everstinä 1854, kun Bomarsund antautui. Hän oli Kuopion läänin väliaikainen maaherra 1855, vakinainen vuodesta 1858 ja senaatin sotilstoimituskunnan päällikkö 1862–1882.
Hänen poikansa oli Edvard Furuhjelm mm Oulun läänin kuvernööri.
Hänen veljensä oli Viktor Furuhjelm.
Haukkavuori
Haukkavuori on Etelä-Karjalan korkein paikka ja historiallinen maisema- ja luontokohde, jonka laki kohoaa 172 metriä merenpinnan yläpuolelle sekä 79 metriä viereistä Sarajärven pintaa ylemmäksi. Laelta avautuu suomalaisen kansallismaiseman veroinen näkymä jylhine maisemineen.
Haukkavuori on toiminut aiemmin kolmen kunnan (Rautjärvi, Ruokolahti, Simpele) rajapaikkana. Nykyään se on Rautjärven ja Ruokolahden rajamailla: luoteis-pohjoisosa kuuluu Ruokolahteen, ja muilta osin Haukkavuori kuuluu Rautjärveen.
Haukkavuori on myös historiallinen rajapyykki, ja sen kautta ovat kulkeneet niin Pähkinäsaaren (1323), Täyssinän (1595) kuin Uudenkaupungin rauhankin (1721) rajalinjaukset. Vuorella näkyvissä olevat entiset rajamerkit ovat Uudenkaupungin rauhan aikaisia.
Haukkavuori sijaitsee noin 14 kilometrin päässä Rautjärven kuntakeskus Simpeleeltä, Innasennurkassa Sarajärven pitkän lahden pohjukassa. Kesäaikaan Haukkavuorelle on mahdollista päästä myös Simpeleeltä Konkalammen hiihtokeskuksen kautta kulkevaa retkeilyreittiä pitkin.
Haukkavuoren jylhät maisemat ovat esillä "Metsän tarina" -luontodokumentissa.
Johan Otto Vladimir Furuhjelm
Johan Otto Vladimir Furuhjelm (1819–1883) oli Venäjän armeijan kenraaliluutnantti ja Suomea koskevien venäläisten asiakirjojen keräilijä. Suurin osa hänen keräämästään aineistosta on Valtionarkiston Furuhjelmin kokoelmassa. Hän testamenttasi merkittävän rahasumman Suomalaisen Kirjallisuuden Seuralle.
Hänen isoisänsä oli Nuutajärven lasitehtaan omistaja Johan Furuhjelm.
M/S Sigyn
M/S Sigyn on ruotsalainen rahtialus, jota käytetään maan ydinvoimaloiden käytetyn ydinpolttoaineen sekä muun Ruotsissa syntyvän radioaktiivisen jätteen merikuljetuksiin.
Käytettyä ydinpolttoainetta ja korkea-aktiivista jätettä kuljetetaan rannikolla sijaitsevista ydinvoimalaitoksista Clab-nimiseen välivarastoon Oskarshamnin kuntaan. Keski- ja matala-aktiiviset jätteet viedään Forsmarkin ydinvoimalan yhteydessä toimivaan laitokseen.
Sigynin omistaa Ruotsin ydinjätehuollosta vastaava yritys Svensk Kärnbränslehantering AB (SKB). Alus on rakennettu Ranskassa vuonna 1982 ja se on nimetty skandinaavisessa mytologiassa esiintyvän Sigyn-jumalattaren mukaan.
Alus korvataan toukokuussa 2013 valmistuvalla uudella M/S Sigrid -nimisellä laivalla. Se tulee olemaan edeltäjäänsä suurempi ja modernimpi. Uutta alusta rakennettaessa on otettu paremmin huomioon esimerkiksi terrorismin uhka.
M/S Sigyn on vieraillut useita kertoja myös Suomessa Olkiluodon ydinvoimalaitoksella. Esimerkiksi vuonna 2010 se kuljetti Olkiluodon satamasta neljä käytöstä poistettua välitulistinta romutettavaksi Ruotsin Nyköpingiin.
Victor Furuhjelm
Harald Victor (Viktor) Wilhelm Furuhjelm (12. huhtikuuta 1810 Tenhola – 1. tammikuuta 1872 Helsinki) oli suomalainen senaattori. Hän valmistui filosofian maisteriksi Uppsalan yliopistosta vuonna 1830, toimi hovioikeudenneuvoksena Turussa vuodesta 1851; vt. prokuraattori hän oli vuodesta 1854, senaatin talousosaston jäsen vuodesta 1855 ja kirkollisasiaintoimituskunnan päällikkö vuodesta 1858. Hän sai valtioneuvoksen arvon vuonna 1855.
Furuhjelm kuului siihen senaatin vähemmistöön, jonka mielestä Tammikuun valiokunta ei saisi korvata valtiopäiviä. Hän tuki Uno Cygnaeusta kansakoululaitoksen luomisessa ja vaikutti myös oppikoulujen kehittämiseen ja vuoden 1869 kirkkolain syntyyn. Hän sai 1868 nimityksen Viipurin hovioikeuden presidentiksi, ja samana vuonna hänestä tuli senaatin oikeusosaston jäsen. Hän kuului Suomalaisen Kirjallisuuden Seuran perustajiin ja kannatti suomen kielen käytön laajentamista.
Furuhjelmin ensimmäinen puoliso vuodesta 1837 oli Johanna Fredrika Augusta o.s. von Schantz (kuoli 1844) ja toinen puoliso vuodesta 1849 Eva Matilda Aglaë o.s. von Kothen (kuoli 1914).
Teodor Hjelt
Teodor Hjelt (10. helmikuuta Turku 1853 – 27. tammikuuta 1918 Helsinki) oli merenkuluntarkastaja , merikapteeni ja Helsingfors Segelsällskapetin kommodori vuosina 1899-1904. 
Sitä ennen hän oli myös Aktiebolaget Kervo Tegelbruk:in osakkaana ja lyhyen ajan tomitusjohtajana.
Hjelt tuotti useita aloitteita merenkulun turvallisuuden kehittämiseksi.
Sigyn (täsmennyssivu)
Sigyn voi viitata muun muassa seuraaviin asioihin:
Lucinda Dryzek
Lucinda Dryzek (s. 4. elokuuta 1991) on englantilainen näyttelijä. Hän on tunnettu muun muassa pienestä roolista "" -elokuvan alkuosassa sekä Katy Rileyn roolista televisiosarjassa "Life of Riley".
Hertzböle
Hertzböle on suomalainen dokumenttisarja, jonka on luonut Eero Wallén. "Hertzböle" esitettiin Yle Fem -kanavalla ensimmäisen kerran touko-kesäkuussa 2011 ja uusintana ajalla joulukuu 2012 – tammikuu 2013.
Sarja kertoo Kemiönsaarella asuvan Holmströmin yrittäjäperheen kiireisestä arjesta. Eero Wallén on seurannut perheen elämää vuodesta 2005 lähtien. Sarjan ensimmäisessä jaksossa eletään tammikuuta 2010.
Perheen isä Magnus on koneyrittäjä, joka muun muassa tekee kaivutöitä ja talvisin auraa lunta. Perheen äiti Petra on töissä Taalintehtaan päiväkodissa. Perheeseen kuuluu kolme lasta, esikoinen Ronny, René ja kuopus Robin, jotka vuonna 2010 ovat noin 10–20-vuotiaita. René on juuri saanut traktoriajokortin ja auttaa isäänsä lumen aurauksessa.
Sarja on saanut nimensä Hertzbölen tilasta, jolla Holmströmien perhe on asunut 13 vuoden ajan.
Hertzbölen asukkaiden lisäksi sarjassa esiintyvät muun muassa viiden kilometrin päässä Hertzbölestä asuvat Magnuksen vanhemmat Lasse ja Maj-Lis Holmström sekä Petran veli Pedro Karlsson. Poikansa tavoin Lasse tekee talvisin lumitöitä vaikka onkin jo eläkeläinen. Pedro puolestaan on voimailija, joka voitti Suomen vahvin mies -tittelin vuonna 2010.
Sarjassa on kuusi jaksoa:
Mary Ann Rhodes
Mary Ann Rhodes (12. elokuuta 1882 Ontario − 3. maaliskuuta 1998) oli todistetusti toiseksi vanhimmaksi elänyt kanadalainen nainen. Hän kuoli 115 vuoden ja 203 päivän iässä, ja häntä vanhemmaksi kanadalaiseksi on elänyt ainoastaan Marie-Louise Meilleur, joka kuoli 117 vuoden ja 230 päivän iässä 16. huhtikuuta 1998.
Selviytyminen
Selviytyminen ("Lo imposible") on englanninkielinen espanjalainen katastrofielokuva, jonka on ohjannut Juan Antonio Bayona ja käsikirjoittanut Sergio G. Sánchez. Tositapahtumiin perustuva elokuva kertoo erään perheen Thaimaan-lomamatkasta ja selviytymisestä vuoden 2004 tsunamin iskiessä. Päärooleissa ovat Naomi Watts ja Ewan McGregor.
Luettelo Suomen Yhdistyneiden kansakuntien -suurlähettiläistä
Tämä on luettelo Suomen suurlähettiläistä Yhdistyneissä kansakunnissa New Yorkissa. Suomi on ollut Yhdistyneiden kansakuntien jäsen vuodesta 1955.Lisäksi Suomi on ollut Yhdistyneiden kansakuntien turvallisuusneuvoston jäsen vuosina 1969-1970 ja 1989-1990.
Principenkutoja
Principenkutoja ("Ploceus princeps") on kutojalintu. Se on yksi Principen yleisimmistä lintulajeista.
Aaron Miller
Aaron Michael Miller (s. 11. elokuuta 1971 Buffalo) on yhdysvaltalainen entinen jääkiekkoilija. Miller oli New York Rangersin viides varaus vuonna 1989. Talviolympialaisissa 2002 Miller oli mukana Yhdysvaltain maajoukkueessa saavuttaen hopeaa.
Principenkerttu
Principenkerttu ("Sylvia dohrni") eli aiemmalta nimeltään principentimali on kerttujen heimoon kuuluva varpuslintu. Se elää São Tomé ja Príncipellä yleisenä kaakaoviljelmillä ja nuorissa metsissä, harvinaisempana kookosviljelmillä. Aiemmin laji luettiin kuuluvaksi timalien heimoon.
100% No Modern Talking
100% No Modern Talking on brittien-australialaisen elekronista musiikkia tekevän Knife Partyn ensimmäinen EP, joka julkaistiin loppuvuonna 2011. EP julkaistiin ilmaisena latauksena Knife Partyn kotisivuilla, Facebookissa ja SoundCloudissa.
Erik Almqvist
Erik Almqvist (s. 24. toukokuuta 1982 Tukholma, Ruotsi) on ruotsalainen poliitikko, joka valtiopäivillä edusti Ruotsidemokraatteja ja oli puoluehallituksessa ja puolueen talouspoliittinen asiantuntija. Muista tehtävistä hänet oli erotettu jo aikaisemmin rasistisesta käytöksestä vuonna 2010 syntyneen kohun jälkeen, mutta valtiopäiviltä ja puolueesta hän erosi vasta joulukuussa 2012. Hän on ollut puolueen nuorisojärjestön Sverigedemokratisk Ungdom puheenjohtaja vuosina 2007–2010.
Linköping IBK
Linköping IBK on vuonna 1987 perustettu ruotsalainen salibandyn erikoisseura Linköpingista. Seuran miesten edustusjoukkue pelaa maan korkeimmalla sarjatasolla miesten Superliigassa ja naisten edustusjoukkue pelaa naisten Superliigassa. Miesten edustusjoukkueessa pelaa kaudella 2012-2013 suomalainen Oscar Hänninen.
Mahtava Oz
Mahtava Oz ("Oz the Great and Powerful") on vuonna 2013 ensi-iltansa saanut yhdysvaltalainen fantasiaelokuva, jonka on ohjannut Sam Raimi. Elokuva on sovitus sekä vuoden 1900 "Ihmemaa Oz" -kirjasta, että vuoden 1939 elokuvasta "Ihmemaa Oz". Elokuvan pääosissa ovat James Franco, Mila Kunis, Rachel Weisz, Michelle Williams, Zach Braff, Bill Cobbs ja Joey King. Elokuva sai ensi-iltansa 8. maaliskuuta 2013.
Jääpallon I-divisioona 1989-1990
Kaudella 1989-1990 jääpallon I-divisioona pelattiin kahdentoista joukkueen kaksilohkoisena sarjana. Etelälohkosta eteni kaksi, ja pohjoislohkosta yksi joukkue SM-sarjan karsintaan, johon osallistui myös SM-sarjan toiseksi viimeiseksi sijoittunut joukkue. Karsintasarjan kaksi parasta joukkuetta pelasivat seuraavana kautena SM-sarjassa.
Kampparit nousi SM-sarjaan. Narukerä säilyi.
Rage Valley
Rage Valley on australialaisen elekronista musiikkia tekevän Knife Partyn toinen EP, joka julkaistiin alkukesästä 2012.
Metsän tarina
Metsän tarina on Ville Suhosen ja Kim Saarniluodon ohjaama, vuoden 2012 lopussa ensi-iltansa saanut suomalainen dokumenttielokuva. Elokuva esittelee suomalaista metsäluontoa eläimineen. Kehyskertomuksena on kertojaääni-isän (Turkka Mastomäki) pojalleen (Christian Ruotanen) kertoma tarina metsään liittyvästä suomalaiskansallisesta mytologiasta. Vuodenkiertoa seuraava tarina alkaa syksystä ja päättyy kesään.
Suomalaista luontodokumenttia ei useinkaan nähdä elokuvateatterissa: tuottaja Marko Röhrin mukaan ennen "Metsän tarinaa" kotimainen luontodokumentti oli ollut teatterilevityksessä viimeksi lähes 50 vuotta sitten.
Ohjaaja Ville Suhosen mukaan metsän valintaa luontodokumentin aiheeksi puoltaa se, että suomalaisessa luonnossa suuria aiheita on kohtuullisen vähän. Vanhojen metsien katoaminen huolestuttaa tekijöitä, ja he haluavat elokuvallaan saada ihmiset näkemään luonnon arvon.
"Metsän tarinaa" kuvattiin neljä vuotta. Materiaalia kerättiin aluksi löyhän käsikirjoituksen pohjalta, kunnes pari vuotta myöhemmin elokuvalle saatiin ohjaaja. Esileikkauksen jälkeen leikkaajalla oli vielä käytettävissään kaksikymmentä tuntia kuvamateriaalia.
Elokuvassa ei käytetty kesyjä eläimiä eivätkä kuvaajat houkutelleet villieläimiä ruoalla. Kuvaaja Hannu Siitosen mukaan toinen kuvaaja Mikko Pöllänen joutui muun muassa viettämään vaikeasti lähestyttäviä hirviä kuvatakseen jonkin aikaa hirvilaumassa hirveksi pukeutuneena. Toisinaan onnikin potkaisi: kalliolla leikkineet ilveksenpoikaset löytyivät sattumalta marjaretken yhteydessä.
"Metsän tarina" on kolmas Pölläsen ja Siitosen yhteinen luontodokumentti.
"Helsingin Sanomien" "Nyt"-liitteen Leena Virtanen antoi "Metsän tarinalle" kolme tähteä. Virtasen mukaan elokuvan kuvat ovat ”parhaimmillaan sykähdyttäviä”. Hän epäili kuitenkin pitkän kuvausajan näkyvän kuvan teknisen laadun vaihtelevuudessa. Virtanen harmitteli myös ”Hollywood-romanttisen” musiikin peittävän metsän äänet ja hiljaisuuden.
Film-O-Holic.comin Lumi Tirronen arvosteli kerronnan pieniä epätarkkuuksia, joista esimerkkinä hän mainitsi käärmeen, jonka väitetään heräävän talviunilta. Hän kritisoi myös kerronnan määrää; parhaimmillaan elokuva on hänen mukaansa silloin, kun kuvia säestää vain musiikki. Tirronen antoi elokuvalle kolme tähteä viidestä (”hyvä, katsomisen arvoinen”), mikä on myös Film-O-Holic.comin kolmen henkilön toimituskunnan elokuvalle antama keskiarvo.
Myös "Iltalehden" Tuomas Riskala antoi "Metsän tarinalle" kolme tähteä viidestä (”tyydyttävä”). Riskala piti elokuvan kertojanääntä turhana ja jopa rasittavana elementtinä ”muuten onnistuneessa dokumentissa”.
Kroneckerin lause
Kroneckerin lause koskee kuntakertoimisten polynomien juuria. Olkoon formula_1 kunta ja formula_2 jaoton polynomi renkaassa formula_3. Tällöin on olemassa sellainen kunnan formula_1 kuntalaajennus formula_5, että polynomilla formula_6 on juuri kyseisessä kuntalaajennuksessa formula_5.
Principenloistokottarainen
Principenloistokottarainen ("Lamprotornis ornatus") on kottaraisten heimoon kuuluva varpuslintu. Se elää São Tomé ja Príncipellä.
Floorball Köniz
Floorball Köniz on vuonna 1998 perustettu sveitsiläinen salibandyn erikoisseura Könizistä. Seuran miesten edustusjoukkue pelaa kaudella 2012–2013 maan korkeimmalla sarjatasolla Swiss Mobiliar Leaguessa. Miesten edustusjoukkueseen kuului kaudella 2012–2013 ruotsalainen salibandyn maailmanmestari Fredrik Djurling.
Johtajan käsikirja
Johtajan käsikirja 2012 on tarkoitettu puolustusvoimien palkatun henkilöstön ja varusmiesesimiesten johtajakoulutuksen sekä esimies- ja vuorovaikutusvalmennuksen oppikirjaksi.
Jääpallon I-divisioona 1991-1992
Kaudella 1991-1992 jääpallon I-divisioona pelattiin yksilohkoisena yhdeksän joukkueen kaksinkertaisena sarjana. Sarjan voittaja nousi suoraan seuraavaksi kaudeksi Bandyliigaan, toiseksi sijoittunut karsi liigapaikasta Bandyliigan toiseksi heikoimman kanssa.
ToPV nousi Bandyliigaan, josta putosi Kampparit. PaSa Bandy karsintaan OPS:aa vastaan.
OPS säilyi Bandyliigassa.
Uimahypyt kesäolympialaisissa 2008 – naisten 3 metrin ponnahduslauta
Naisten 3 metrin ponnahduslautakilpailu käytiin 15. – 17. elokuuta Pekingin kansallisessa vesiurheilukeskuksessa. Kilpailijoita oli yhteensä 30.
Karsinnoissa kilpailijat hyppäsivät viisi hyppyä ja 18 parasta pääsi välierään.
Kilpailijat hyppäsivät viisi hyppyä ja 12 parasta pääsi loppukilpailuun.
Kilpailijat hyppäsivät kukin viisi hyppyä.
Whitsongs
Whitsongs on suomalaisen metalliyhtyeen Soulgrindin kolmas studioalbumi. Se on julkaistu vuonna 1997 levymerkillä Icarus Music.
Kaikki sanoitukset perustuvat Eino Leinon runoihin, jotka on käännetty englanniksi.
Kaikki kappaleet säveltänyt Lord Heikkinen, ellei toisin mainittu.
UHC Grünenmatt
UHC Grünenmatt on vuonna 1985 perustettu sveitsiläinen salibandyn erikoisseura Lützelflühin kunnan Grünenmattista. Seuran miesten edustusjoukkue pelaa kaudella 2012-2013 maan korkeimmalla sarjatasolla Swiss Mobiliar Leaguessa. Miesten edustusjoukkueessa pelaa kaudella 2012-2013 neljä suomalaista: Markus Lajunen, Jarmo Eskelinen, Juho Miilunpalo ja Mikael Boelius.
The Tuoni Pathway
The Tuoni Pathway on suomalaisen metalliyhtyeen Soulgrindin yhdeksäs studioalbumi. Se julkaistiin vuonna 2010 levymerkillä Femme Metal Records.
Hopman Cup 2013
Hopman Cup 2013 oli 25:s Hopman Cup -turnaus, jossa naiset ja miehet pelaavat joukkueina. Turnaus järjestettiin 29. joulukuuta 2012 – 5. tammikuuta 2013 Perth Arenalla Perthissä, Australiassa. Turnaus pelattiin ensimmäistä kertaa hiljattain valmistuneessa Perth Arenassa.
Kahdeksan joukkuetta kilpaili voitosta kahdessa eri neljän joukkueen lohkossa. Molempien lohkojen voittajajoukkue selviytyi loppuotteluun.
Espanja voitti turnauksen päihittämällä loppuottelussa Serbian 2–1.
Hyundai Hopman Cup 2013 on tenniksen kutsuturnaus ja se tunnetaan myös ITF:n virallisena sekajoukkueiden maailmanmestaruuskisana. Palkintorahaa turnauksessa jaetaan miljoona Yhdysvaltain dollaria. Molempien lohkovaiheen lohkojen paras joukkue selviytyy loppuotteluun. Kaikissa maiden kohtaamisissa pelataan ensin naisten kaksinpeli, sitten miesten kaksinpeli ja lopuksi sekanelinpeli.
Sijoitetut pelaajat turnaukseen päättivät Steve Ayles, Paul Kilderry, Kim Hames ja Terry Waldron.
Rizhaon satama
Rizhaon satama (, LOCODE: CN RZH) on Kiinan itäosassa sijaitsevan Shandongin maakunnan miljoonakaupunki Rizhaon suursatama Keltaisenmeren rannalla. Satama on verrattain nuori – sen rakentaminen aloitettiin 1982 ja toiminta käynnistettiin vuonna 1986. Sataman toimintaa valvoo maakunnan alainen Rizhaon satamahallinto. Satama-alueiden operatiivisesta ahtaustoiminnasta on useimmilla laiturialueilla vastannut vuodesta 2003 lähtien Shanghain pörssissä noteerattu pörssiyritys Rizhao Port Co., Ltd.
Rotterdamin sataman laatimalla satamalistalla Rizhao oli listattu 252,6 miljoonan tonnin rahtimäärällään vuonna 2011 maailman 14. suurimmaksi satamaksi.
Rizhaon sataman käsittelee erityisesti irtotavaraa, kuten malmia, hiiltä ja viljaa. Vuonna 2010 kuivan irtotavaran ja yleisrahdin osuus sataman rahtimäärästä arvioitiin olevan 92 % ja nestebulkin 3 %. Konttiliikenne muodosti vain 5 % osuuden tavaravirrasta.
Kanarianmänty
Kanarianmänty ("Pinus canariensis") kasvaa vain Espanjassa Kanariansaarilla. Sitä esiintyy usealla saarella ja yleisimpänä Teneriffalla, missä sitä tavataan Pico del Teide -vuoren rinteillä laajalla mäntymetsävyöhykkeellä. Kanarianmänty voi kasvaa satoja vuosia ja tulla 50 metriä korkeaksi. Neulaset ovat enimmillään 30-senttiset. Ne keräävät vettä tiivistyvästä ilman kosteudesta.
Genga
Genga on Italiassa, Anconan maakunnassa sijaitseva kunta, jossa on vajaat 2 000 asukasta.
Kunnan alueelta löydettiin vuonna 1971 luolasto, Grotte di Frasassi. Tämä kilometrien pituinen luolasto on maailmanlaajuisestikin huomattavan laaja. Sen suurimpaan luolaan mahtuisi Milanon tuomiokirkko. Frasassin luolat ovat suosittu turistikohde.
GC Unihockey
Grasshopper Club Zürich Unihockey on vuonna 1886 perustetun sveitsiläisen Grasshopper Club Zürich -urheiluseuran salibandyjaosto. Seuran miesten edustusjoukkue pelasi kaudella 2012-2013 maan korkeimmalla sarjatasolla Swiss Mobiliar Leaguessa. Miesten edustusjoukkueessa ei pelannut yhtään suomalaista kaudella 2012-2013 Lauri Kapasen siirryttyä Alligator Malansin riveihin.
Linnansilta
Linnansilta voi tarkoittaa ainakin seuraavia siltoja:
Linnansilta (Pori)
Linnansilta () on Porin keskustassa Kokemäenjoen ylittävä silta. Se valmistui vuonna 1974 ja se rakennettiin Freivorbau-menetelmällä. Teräsbetonirakenteinen silta sijaitsee kaupungin ydinkeskustan ja Aittaluodon kaupunginosan välissä. Se on liikennemääriltään suurin joen pohjoispuolelle johtava silta Porissa.
Sillan valmistuttua sille johdettiin keskustan halki Yrjönkatua ja Porinsiltaa pitkin kulkenut valtatie 8:n liikenne. Linnansilta sekä Vähälinnankatu olivat osa valtatietä aina vuoteen 1986 saakka, jolloin valmistui Porin läntinen ohitustie eli Länsitie.
Linnansilta sijaitsee kohdassa, jossa joen etelärannalla toimi vuosisatojen ajan Porin laivaveistämö. Se oli perustettu jo vuonna 1572 ja jatkoi toimintaansa 1900-luvun alkuun saakka. Sillan kupeessa joen eteläpuolella on myös vuonna 1863 valmistunut Keski-Porin kirkko puistoineen. Sillan pohjoispuolella puolestaan sijaitsee historiallisesti arvokas Porin konepajan vanha teollisuusmiljöö. Nimensä Linnansilta on saanut linnasta, jonka kaupungin perustaja Juhana Herttua suunnitteli rakentavansa nykyisen kirkon läheisyyteen. Linnan rakennustöitä ei kuitenkaan milloinkaan aloitettu.
Länsitie
Länsitie eli Porin läntinen ohikulkutie on vuonna 1986 valmistunut noin 5,3 kilometrin pituinen Valtatie 8:n ja E8-tien osuus. Ohitustie kulkee Porin keskustan länsipuolella Kokemäenjoen suiston halki. Kaksiajorataisen Länsitien liikennemäärä on noin 10 200 ajoneuvoa vuorokaudessa (2010).
Turun ja Oulun välinen reitti nimettiin valtatie 8:ksi vuonna 1938. Porin kohdalla se kulki kaupungin ydinkeskustan kautta aina Länsitien valmistumiseen saakka. Valtatie 8 halkoi kaupungin muun muassa kauppatorin ohitse kulkevaa Yrjönkatua pitkin, jonka jälkeen se ylitti Kokemäenjoen kapeaa Porinsiltaa myöden. Tämän jälkeen valtatie jatkoi kohti pohjoista Isosannan ja Toejoen kaupunginosien kautta. Vuonna 1974 avattiin moderni ja leveämpi Linnansilta, jolle valtatie 8:n liikenne ohjattiin. Samalla sen reitti siirrettiin Yrjönkadulta pari korttelia idempänä kulkevalle Vähälinnankadulle.
Porin ohitustien suunnittelu aloitettiin 1970-luvun jälkipuoliskolla. Varsinaiset rakennustyöt pääsivät käyntiin 1980-luvun alkuvuosina ja tie valmistui lopulta vuonna 1986. Pori oli Suomen suurimmista kaupungeista viimeinen ohitustien saanut paikkakunta.
Rauman suunnasta tuleva valtatie 8 yhtyy Isomäen kaupunginosassa Mäntyluotoon johtavaan Valtatie 2:een. Vajaan parin kilometrin kuluttua siitä erkanee Tikkulassa varsinainen Länsitie, joka kulkee aluksi taajama-alueella ja sen jälkeen Kokemäenjoen suistoalueen halki. Länsitie ylittää neljä Kokemäenjoen sivuhaaraa sekä Hevosluodon, Kvistiluodon ja Hanhiluodon saaret. Suiston ohitettuaan Länsitie pättyy Hyvelän kaupunginosassa keskustasta tulevaan Valajankadun eli Vanhan Vaasantien risteykseen, johon myös entinen keskustan halkonut valtatie 8:n osuus päättyi.
Pohjoinen satamatie
Pohjoinen satamatie (seututie 272) on vuonna 1993 valmistunut seututie. Sen harvemmin käytetty nimitys on "Porin saaristotie". Noin 16 kilometrin pituinen seututie kulkee Porin pohjoisosissa ja yhdistää valtatiet 8 ja 23 Meri-Poriin.
Tie rakennettiin alun perin Pohjanmaalta sekä Keski-Suomesta Porin satamiin suuntautuvaa raskasta liikennettä varten. Tarkoituksena oli vähentää ruuhkaisten valtateiden 2 ja 8 liikennemääriä Porin keskustan ja Mäntyluodon sekä Söörmarkun ja Hyvelän välillä.
Pohjoisen satamatien liikennemäärä on nykyään noin 120 raskasta ajoneuvoa vuorokaudessa, valtatie 2:lla niitä kulkee Meri-Poriin parhaimmillaan lähes 900.
Pohjoinen satamatie alkaa valtatie 8:n Poikeljärveltä noin 15 kilometrin päästä Porin keskustasta. Jyväskylästä tulevan valtatie 23:n yhdistää Pohjoiseen satamatiehen reilun 6 kilometrin mittainen yhdystie 2701. Tielle asetettiin kuitenkin vuonna 1999 läpiajokielto ajoneuvoyhdistelmille ja vaarallisten aineiden
kuljetuksille, joiden kokonaispaino on yli 12 tonnia.
Tie kulkee Ahlaisten eteläpuolella 10 kilometrin matkan ennen saapumistaan meren rantaan Ämttööseen, josta alkaa varsinainen saaristotien osuus. Viimeisen kuuden kilometrin matkalla Pohjoinen satamatie ylittää Pihlavanlahden suuosan.
Se kulkee muun muassa Oodeen, Revaskerin, Lynaskerin ja Kuuttokarin saarien kautta ennen saapumistaan Lampaluotoon, jossa tie ylittää Tahkoluodon voimalaitoksen radan tasoristeyksen sekä yhtyy Tahkoluodon ja Mäntyluodon satamiin johtavaan Reposaaren maantiehen. Matkan varrella on kaikkiaan kahdeksan siltaa, mukaan lukien mantereen puolella olevan Eteläjoen ylittävä silta. Niiden yhteispituus on vajaat 700 metriä.
Frans Nässling
Frans Reinhold Nässling (23. marraskuuta 1868, Turku – 7. toukokuuta 1933, Turku) oli suomalainen ampuja, joka osallistui olympialaisiin 1908 ja 1920.
Maailmanmestaruuskilpailuissa Nässling oli mukana ainakin Viborgissa 1914, jolloin Suomi sijoittui vapaakiväärin joukkuekilpailussa viidenneksi.
Vapaakiväärin Suomen-mestaruuden Nässling voitti 1908, jolloin ammuttiin vain pystykilpailu, sekä 1914 ja 1918 3 × 20 laukauksen ottelussa. Hänen voittotuloksensa oli vuonna 1914 483 ja 1918 430 pistettä. Vuonna 1914 hän ampui 3 x 40 laukauksella Suomen ennätyksen 1005, joka paransi Voitto V. Kolhon edellistä ennätystä 54 pisteellä. Veli Nieminen rikkoi ennätyksen vasta 1927. Ammatiltaan Nässling oli postivirkailija.
Emil Nässling
Emil Michael Nässling (1. lokakuuta 1864, Turku – 20. toukokuuta 1924, Turku) oli suomalainen ampuja, joka osallistui olympialaisiin 1908.
Maailmanmestaruuskilpailuissa Nässling oli mukana ainakin Viborgissa 1914, jolloin Suomi sijoittui vapaakiväärin joukkuekilpailussa viidenneksi.
Vapaakiväärin Suomen-mestaruuden Nässling voitti 1911. Hänen voittotuloksensa 3 × 20 laukauksen kilpailussa oli 455.
Benjamin Mitchell
Benjamin Mitchell (s. 30. marraskuuta 1992 Gold Coast) on australialainen tennispelaaja. Parhaimmillaan hän on ollut kaksinpelissä ATP-listan sijalla 204 maaliskuussa 2015. Hänen veljensä on näyttelijä Luke Mitchell.
Vuonna 2010 Mitchell oli Wimbledonin poikien kaksinpelin loppuottelussa.
Heikki Hallamaa
Heikki Hallamaa (7. lokakuuta 1867, Käkisalmi – 1. maaliskuuta 1951, Helsinki) oli suomalainen ampuja, joka osallistui olympialaisiin 1908.
Hallamaa sijoittui vapaakiväärin täysottelussa sijalle 46 tuloksella 576 (pysty 165 + polvi 181 + makuu 230). Joukkuekilpailussa Suomi oli kahdeksas.
Carl Pehr Edvard Gadd
Carl Pehr Edvard Gadd (7. elokuuta 1800 Somero – 25. toukokuuta 1883 Helsinki) oli suomalainen senaattori ja Viipurin hovioikeuden presidentti.
Gaddin vanhemmat olivat laamanni Karl Kristian Gadd (1764–1817) ja Juliana Lovisa Burtz. Hän kävi pääsi ylioppilaaksi 1814 ja suoritti Turun akatemiassa tuomarintutkinnon 1817. Gadd sai varatuomarin arvon 1821.
Gadd oli Turun hovioikeudessa ylimääräisenä notaarina 1820–1822, kanslistina 1822–1827, kirjaajana 1827–1829 ja ylimääräisenä viskaalina 1829–1831. Hän oli Turun kunnallispormestarina 1831–1833 ja toimi sitten Turun hovioikeudessa asessorina 1833–1849 ja hovioikeudenneuvoksena 1849–1856. Gadd sai hovioikeudenneuvoksen arvonimen 1839. Gadd oli Suomen senaatin oikeusosaston jäsenenä 1856 ja hän toimi senaatin prokuraattorina 1856–1863. Viipurin hovioikeuden presidenttinä Gadd oli 1863–1868.
Gadd omisti 1840–1846 vanhemmiltaan perimänsä Härkälän kartanon Somerolla.
Gadd oli naimisissa vuodesta 1839 Lovisa Fredrika Tammelanderin kanssa.
Alexander Gadolin
Alexander Wilhelm Gadolin (8. heinäkuuta 1868 Porvoon mlk – 2. kesäkuuta 1939 Turku) oli suomalainen juristi. Hän oli yleisen lakitieteen ja lainopin ensyklopedian apulainen Helsingin yliopistossa 1910–1921, Åbo akademin professori 1921–1936 (vuodesta 1922 yksityisoikeuden ja yleisen oikeusopin professori). Hän oli myös Åbo akademin kauppakorkeakoulun kauppaoikeuden vt. professori 1927–1937. Hän oli aatelissäädyn jäsenenä valtiopäivillä 1894–1906 ja sitten kansanedustaja valtiopäivillä 1914 ja 1917. Hän oli 1923 Suomen hallituksen yhtenä edustajana Haagin pysyvässä välitystuomioistuimessa.
Hänen isänsä oli kenraali, mineralogi Axel Gadolin.
Project X
Project X voi tarkoittaa seuraavia asioita:
Alexander Uexküll-Gyllenband
Alexander Uexküll-Gyllenband (4. huhtikuuta 1864 Pietari – 15. joulukuuta 1923 Helsinki) oli venäjänsaksalainen filosofi, vapaaherra ja todellinen valtioneuvos. Lisäksi hän toimi teatterivaikuttajana Suomessa 1910-luvulla. Hänen ensimmäinen aviopuolisonsa oli suomalainen näyttelijä Ida Aalberg.
Uexküll-Gyllenbandtin suku oli muuttanut Venäjälle Saksasta ja Baltiasta 1600-luvulla. Sen jäsenet olivat korkeita virkamiehiä ja melko varakkaita, pari sukuun kuulunutta perhettä oli jopa rikkaita tehtaineen ja kaivoksineen. Alexander Uexküll-Gyllenbandin isä vapaaherra Alexander Uexküll-Gyllenbandt vanhempi oli senaattori, hänen äitinsä Line von Adelson oli dresdeniläisen lääkärin tytär. Uexküll-Gyllenband - hän pudotti sukunimensä lopusta t-kirjaimen pois - opiskeli Saksan yliopistoissa ja valmistui lakimieheksi, mutta oli kiinnostunut myös filosofiasta.
Uexküll-Gyllenband avioitui suomalaisen näyttelijän Ida Aalbergin kanssa Lontoossa 24. heinäkuuta 1894. Aalberg oli aikansa tunnetuimpia suomenkielisiä teatteriprimadonnia. Liitto oli Uexküll-Gyllenbandin ensimmäinen ja Aalbergin toinen - näyttelijätär oli asianajaja Lauri Kivekkään leski. Pariskunta Aalberg-Uexküll-Gyllenband asettui Pietariin, ja heillä oli asunto myös Helsingissä Vironkadulla. Avioparin kolmantena asuntona toimi kartanomainen huvila Augustenhof Pikiruukissa lähellä Viipuria Suomenlahden rannalla.
Uexküll-Gyllenband alkoi vähitellen kiinnostua teatteritaiteesta ja otti osaa niin sanottuun teatterisotaan, joka johtui Aalbergin ja Suomen Kansallisteatterin johtajien huonoista väleistä. Teatteritaiteessa hänen esikuvinaan olivat Konstantin Stanislavski ja Moskovan Taiteellinen Teatteri. Uexküll-Gyllenband jäi leskeksi tammikuussa 1915. Liitto Aalbergin kanssa oli lapseton. Uexküll-Gyllenbandin pitkäaikainen tavoite oli oman ammattiteatterin perustaminen. Toive toteutui vuonna 1919, jolloin Helsingin Uudessa ylioppilastalossa aloitti Ida Aalberg-teatteri, joka tosin jäi lyhytikäiseksi. Lisäksi Uexküll-Gyllenband kaavaili museota puolisonsa muistoksi, mutta projekti kariutui.
Vuonna 1919 Uexküll-Gyllenband avioitui Ida Aalberg-teatteriin näyttelijäksi tulleen Irja Nordbergin kanssa. Pariskunnan vanhimmasta tyttärestä, Sole Uexküllista tuli aikanaan merkittävä teatterikriitikko.
Klassinen elektronin säde
Klassinen elektronin säde, joka tunnetaan myös "Lorentzin säteenä" tai "Thomsonin sironnan" pituutena, on klassiseen fysiikkaan ja suhteellisuusteoriaan, mutta ei kvanttimekaniikkaan perustuva arvio elektronin säteelle. Sen suuruus on
missä formula_2 on elektronin varaus eli alkeisvaraus, formula_3 elektronin massa, formula_4 valonnopeus ja formula_5 tyhjiön permittiivisyys eli sähkövakio.
CGS-järjestelmän Gaussin yksiköissä, elektronin säde voidaan laskea yksinkertaisemmin
sillä näissä yksiköissä on kolmen merkitsevän numeron tarkkuudella
Klassisen elektro­statiikan mukaan energia, joka tarvitaan keräämään palloon, jonka säde on formula_8, varaus formula_2 siten, että varaustiheys pallon sisällä on vakio, on
Jos taas varaus on pallon pinnalla, tarvittava energia on
Jos näistä jätetään pois kerron 3/5 tai 1/2 ja jos oletetaan, että tämä vastaa elektronin suhteellisuusteorian mukaista massa­energiaa (E=mc²) ja jos yhtälöstä ratkaistaan säde formula_8, saadaan elektronin massalle edellä oleva arvio.
Toisin sanoen klassinen elektronin säde on suunnilleen se säde, joka elektronilla pitäisi olla, jos sen massan oletaan johtuvan kokonaan sen elektro­staattisesta potentiaalienergiasta eikä kvanttimekaniikkaa oteta huomioon. Nykyisin tiedetään, että näin pienillä etäisyyksillä elektronin käyttäytymistä ei voida ymmärtää muutoin kuin kvantti­mekaniikan ja kvanttikenttäteorian avulla, minkä vuoksi klassisen elektronin säteen ei enää katsota vastaavan elektronin todellista sädettä. Kuitenkin klassista elektronin sädettä käytetään yhä liki­arvona klassisella rajalla toimivissa teorioissa kuten Thomsonin sironnan epä­relati­vistisessa teoriassa ja relativistisessa Klein-Nishinan kaavassa. Klassinen elektronin säde ilmaisee myös suunnilleen sen etäisyyden, jolla renormalisointi tulee tärkeäksi kvantti­elektro­dynamiikassa.
Klassinen elektronin säde on yksi kolmesta atomi­fysiikassa tärkeästä pituus­yksiköistä, joista kaksi muuta ovat Bohrin säde formula_13 ja elektronin Comptonin aallonpituus formula_14. Klassinen elektronin säde on muodostettu elektronin massan formula_15, valonnopeuden formula_4 ja elektronin varauksen formula_2 avulla. Bohrin säde on muodostettu elektronin massan ja varauksen sekä Planckin vakion formula_18 avulla, Comptonin aallon­pituus taas elektronin massan, Planckin vakion ja valon­nopeuden avulla. Jokainen näistä kolmesta pituudesta voidaan muodostaa toisistaan kertomalla tai jakamalla muut hienorakennevakiolla formula_19:
Samaan tapaan kuin klassinen elektronin säde määritellään, voidaan millä tahansa massalla formula_21 ajatella olevan "elektromagneettinen säde"
missä formula_23 on Coulombin vakio, formula_19 hienorakennevakio ja formula_25 redusoitu Planckin vakio.
Uimahypyt kesäolympialaisissa 2004 – miesten 10 metrin kerroksen parihypyt
Miesten 10 metrin kerroksen parihypyt kilpailtiin 14. elokuuta Olympic Aquatic Centressä. Joukkueita oli yhteensä kahdeksan.
Joukkueet hyppäsivät kukin viisi hyppyä.
Sole Uexküll
Solveig Johanna Irja von Uexküll-Gyllenband (4. syyskuuta 1920 Helsinki – 7. elokuuta 1978 Helsinki) oli suomalainen teatterikriitikko. Hän teki vuosikymmenien mittaisen uran Helsingin Sanomissa. Uexküllin kirjoitustyylille oli ominaista sisällöllinen asiantuntevuus yhdistettynä tyylilliseen lennokkuuteen.
Sole Uexküllin isä oli vapaaherra Alexander Uexküll-Gyllenband, hänen äitinsä oli näyttelijä Irja Nordberg. Hän oli vanhempiensa esikoinen. Alexander Uexküll-Gyllenband kuoli 1923, jonka jälkeen Irja Nordberg elätti perheensä kieltenopettajana. Vapaaherra Uexküll-Gyllenband oli näyttelijä Ida Aalbergin leski ja osallistui 1900-luvun alkukymmenien aikana suomalaiseen teatterielämään. Sole Uexküll opiskeli yliopistossa psykologiaa, filosofiaa ja draamaa. Hän oli innokas teatterin harrastaja ja näytteli Elannon näyttämöllä 1940-luvun loppuun asti.
Uexküllin arvostelijan ura alkoi vuonna 1945 "Elanto"-lehdessä, lisäksi hän kirjoitti muun muassa "Suomalaiseen Suomeen". "Helsingin Sanomien" kriitikkona Uexküll aloitti vuonna 1949. Seuraavalla vuosikymmenellä hänen mielenkiintonsa kohdistui uuteen eurooppalaiseen teatteriin, jota saattoi seurata Helsingissäkin korkealaatuisten eurooppalaisteattereiden vieraillessa kaupungissa 1950- ja 1960-luvulla.
1960- ja 1970-luvulla Uexküll suhtautui myönteisesti Kalle Holmbergin ja Jouko Turkan kaltaisiin teatterivaikuttajiin, joita omana aikanaan pidettiin radikaaleina "uudistajina". Turkan ohjaamalle teokselle "Hyvästi Mansikki" (Joensuun kaupunginteatteri, 1969) hän antoi jopa "valtakunnallisen merkityksen". Uexküllin ura katkesi vuonna 1977, samaan aikaan kun "radikaali" teatterisukupolvi alkoi saada nuoria haastajia.
Reijo Hottola
Reijo Hottola (1937 Pertunmaa – 1987) oli suomalainen Polvijärvellä asunut opettaja ja kirjailija.
Hottola valmistui kansakoulunopettajaksi 1960 Kajaanin opettajaseminaarista.
Diana Sorbello
Diana Sorbello (s. 27. kesäkuuta 1979 Bocholt, Nordrhein-Westfalen) on saksalainen iskelmälaulaja. Hän on toiminut myös mallina.
Sorbello opiskeli vuosina 1998–2003 Westfälische Wilhelms-Universität -yliopistossa Münsterissä sosiologiaa, pedagogiikkaa ja siviilioikeutta.
Vuonna 1996 eräs Wind-yhtyeen laulaja ”löysi” Diana Sorbellon. Ensimmäisen levytyssopimuksensa Sorbello teki vuonna 1997 Koch Internationalin kanssa nimellä Diana. Debyyttikappaleen nimi oli ”Ich will zurück zu dir”. Vuodesta 2001 hänellä on ollut vuosittain 30–40 live-esiintymistä erilaisissa gaaloissa ja karnevaaleissa. Esiintymiset ovat olleet 20–30-minuuttisia ja koostuneet hänen omista lauluistaan sekä tunnetuista popklassikoista.
Sorbellon esikoisalbumi "Bittersüß" ilmestyi 2006. Sen avausraitana oli uusi versio Monica Morellin 1970-luvun menestyssävellyksestä ”Ich fange nie mehr was an einem Sonntag an”. Samana vuonna julkaistiin jalkapallo-single "Wir schwenken die Fahnen...(schwarz, rot, gold)", jota myytiin yli 150 000 kappaletta. Vuonna 2008 Sorbello tulkitsi Ricchi e Poverin 1980-luvun alun hitin ”Sarà perché ti amo” saksankielisenä versiona ”Das ist, weil ich Dich liebe”. Sorbello on työskennellyt vuodesta 2010 lähtien saksalaisen musiikkituottajan Hermann Niesigin kanssa.
Vuonna 2006 Diana Sorbello suunnitteli saksalaiselle KiK Textilien und Non-Food GmbH -yhtiölle ensimmäisen oman mallistonsa ”Fußball-Fan-Kollektion”, johon kuului muun muassa ”Fußball-Bikini” (jalkapallo-bikini).
Finanssireferendumi
Finanssireferendumi tarkoittaa, että viranomaisen (esimerkiksi eduskunnan) päätös julkisen rahan käytöstä alistetaan kansanäänestykselle.
Yksittäisestä tai säännöllisesti toistuvasta julkisesta menoerästä, joka ylittää määrätyn summan, päätetään kansanäänestyksessä joko aina (pakollinen finanssireferendumi) tai kun ryhmä kansalaisia niin vaatii (valinnainen finanssireferendumi).
Yingkoun satama
Yingkoun satama (, LOCODE: CN YIK tai CN BAQ ) on Kiinan koillisosassa sijaitsevan Liaoningn maakunnan Yingkoun kaupungin suursatama Keltaisenmeren Bohainmereksi kutsutun lahden rannalla. Vahvasti laajentuneen sataman uudemmat osat sijoittuvat linnuntietä noin 30–60 kilometriä Yingkoun kaupungin eteläpuolelle ("Bayuquanin satama" tai "Yingkoun uusi satama"). Sataman vanhempi osa sijoittuu Yinkoun läpi laskevan joen alajuoksulle. Sataman keskeisin operaattori on Shanghain pörssissä noteerattu, Kiinan palvelualan yritysten top-500:aan kuuluva "Yingkou Port Group Co., Ltd".
Rotterdamin sataman keräämien tilastojen mukaan Yingkoun satama kuului vuonna 2011 maailman viidentoista suurimman rahtisataman joukkoon 261 miljoonan tonnin kokonaisrahtimäärällään. Sataman kasvu on ollut nopeaa, sillä vuonna 2010 sen kautta kulki 225 miljoonaa tonnia ja vuonna 2009 yhteensä 176 miljoonaa tonnia rahtia. 100 miljoonan rahtitonnin rajan satama ylitti vuonna 2007.
Hilda Valkama-Mantsinen
Hilda Lyyli Valkama-Mantsinen (1899 – 1991) oli suomalainen Tuupovaaran Hoilolassa asunut runoilija.
Did I Let You Know
Did I Let You Know on yhdysvaltalaisen rock-yhtyeen Red Hot Chili Peppersin vuonna 2012 julkaistu single. ”Did I Let You Know” julkaistiin Red Hot Chili Peppersin uusimman, vuonna 2011 julkaistun "I'm with Youn" -albumin neljäntenä singlenä.
”Did I Let You Knowin” tekoon osallistuivat kaikki yhtyeen jäsenet, laulaja Anthony Kiedis, basisti Flea, kitaristi Josh Klinghoffer ja rumpali Chad Smith. Yhtye päätti julkaistu ”Did I Let You Known” yhtenä uuden albuminsa singleistä ja julkaistiinkin albumin neljäntenä singlenä, ”The Adventures of Raindance Maggien”, ”Monarchy of Rosesin” ja ”Look Aroundin” jälkeen. "Did I Let You Know" julkaistiin muista albumin singleistä poiketen vain Brasiliassa ja Japanissa, joten se ei saavuttanut yhtä suurta suosiota maailman laajuisesti, kuin albumin aiemmat singlet.
Anja Vitikka
Anja Kuivalainen, kirjailijanimi Anja Vitikka (s. 1922 Viipuri) on suomalainen Joensuussa asuva nuortenkirjailija.
Rough Justice
Rough Justice on brittiläisen rock-yhtye The Rolling Stonesin vuonna 2005 julkaistu kappale. ”Rough Justice” julkaistiin albumin "A Bigger Bang" ensimmäisenä singlenä yhdessä ”Streets of Loven” kanssa. ”Rough Justice” on perinteinen vauhdikas rock-kappale, jonka ovat tehneet yhtyeen laulaja Mick Jagger sekä kitaristi Keith Richards.
Gustaf Gadolin
Gustaf Gadolin (1769–1843) oli Turun Akatemian itämaisten kielten kreikan professori vuodesta 1795, jumaluusopin professori vuodesta 1805 ja yliopiston rehtori 1809–1810 ja 1812–1813. Hän oli Turun tuomiorovasti vuodesta 1812. Kun yliopisto siirtyi Helsinkiin, hän jäi Turkuun. Hän oli valtiopäivillä vuosina 1800 ja 1809.
Under My Thumb
"Under My Thumb" on brittiläisen rock-yhtyeen The Rolling Stonesin vuonna 1966 julkaistu rock-kappale. Sen ovat tehneet solisti Mick Jagger ja kitaristi Keith Richards, ja se löytyy albumilta "Aftermath".
Vuoden 1969 joulukuussa Rolling Stones esiintyi Altamontin konsertissa lähellä Oaklandia. Konsertti oli ilmaiskonsertti ja paikalla oli runsaasti ihmisiä. Yleisön on väitetty pyrkineen lavalle koko konsertin ajan ja katsomoväkivallan uhka oli koko ajan läsnä. Kun Stones soitti kappaleensa "Sympathy for the Devil", alkoi yleisö villiintyä ja Mick Jaggerin täytyi rauhoitella ihmisiä. Kun Stones alkoi soittaa "Under My Thumbia", yleisö sekosi täysin ja kesken kappaleen 18-vuotias katsoja veti taskustaan aseen. Tällöin järjestysmiehinä olleet Helvetin enkelit, joita oltiin mahdollisesti heitelty pulloilla koko konsertin ajan, puukottivat miehen kuoliaaksi. Konsertti keskeytettiin ja Stones poisti "Under My Thumbin" ohjelmistostaan vuosiksi tragedian takia.
Nick Diaz
Nicholas Robert "Nick" Diaz (s. 2. elokuuta 1983) on yhdysvaltalainen vapaaottelija, joka ottelee Ultimate Fighting Championshipissa. Hän on entinen Strikeforce-, WEC- ja IFC-mestari, ja hän on myös otellut Pride Fighting Championshipsissa ja Elite Xtreme Combatissa. Sherdog on listannut Diazin maailman tämän hetken kolmanneksi parhaaksi välisarjan ottelijaksi.
Nick Diazin dopingnäyte näytti hänen käyttäneen kannabista 9. tammikuuta 2015 kun hän otteli Anderson Silvaa vastaan.
Håkan Robert Gadolin
Håkan Robert Gadolin (27. helmikuuta 1895 Riihimäki – 6. elokuuta 1963 Helsinki) oli suomalainen korva-, nenä- ja kurkkutautien lääkäri.
Gadolinin vanhemmat olivat kenraalimajuri Guido Gadolin ja Aina Helena Savander ja puoliso vuodesta 1925 Lina Margareta Johansson. Hän tuli ylioppilaaksi Helsingin Suomalaisesta Yhteiskoulusta 1913 ja valmistui lääketieteen lisensiaatiksi 1923. Lääketieteen tohtoriksi hän väitteli 1934.
Gadolin oli Viipurin Sotilassairaalan korva-, nenä- ja kurkkutautien lääkäri 1928–1939, Helsingin yliopiston dosentti 1938–1960 ja Kivelän sairaalan korvatautien osaston ylilääkäri vuodesta 1946. Hän sai professorin arvonimen 1951. Gadolin oli taiteenkeräilijä, joka julkaisi elämäkerran taiteilija Einar Ilmonista (1952).
Peter Cushingin filmografia
Tämä artikkeli käsittelee Peter Cushingin filmografiaa. Peter Cushing (1913–1994) näytteli melkein 50 vuotta kestäneen uransa aikana yli 130 elokuva- ja televisiotuotannossa. Seuraavassa luettelossa ovat kaikki hänen elokuva- ja televisioesiintymisensä vuodesta 1939 alkaen. Lisäksi artikkelissa ovat Cushingin palkinnot ja palkintoehdokkuudet.
Glenn Howerton
Glenn Franklin Howerton III (s. 13. huhtikuuta 1976) on yhdysvaltalainen näyttelijä, tuottaja ja käsikirjoittaja. Hänet tunnetaan sarjasta Elämää Philadelphiassa, jossa hän esittää yhtä pääosaa ja on myös yksi sarjan käsikirjoittajista ja tuottajista. Hän on esiintynyt myös muun muassa The Strangers -elokuvassa.
Demaryius Thomas
Demaryius Antwon Thomas (s. 25. joulukuuta 1987, Montrose, Georgia) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän pelaa tällä hetkellä NFL-liigan Denver Broncosissa.
Georgia Tech -yliopiston joukkueessa yliopistojalkapalloa pelannut Thomas oli NFL:n varaustilaisuuden ykköskierroksen varaus vuonna 2010.
Pimelot
Pimelot ("Heptapteridae") on monnikaloihin kuuluva heimo. Heimon lajeja tavataan makeista vesistä Etelä-Amerikasta. Eräitä heimon lajeja pidetään akvaariokaloina.
Pimeloiden heimoon kuuluu lähteestä riippuen 24–25 sukua ja 175–189 lajia. Monien pimelolajien katsottiin aikaisemmin kuuluvan antennimonnien ("Pimelodidae") heimoon. Heimon kalat ovat tyypillisesti pienikokoisia ja suurimmatkaan lajit ylittävät vain harvoin 20 cm:n pituuden. Ruumiinrakenteeltaan ne ovat pitkulaisia ja suomuttomia kaloja. Tyypillisiä piirteitä ovat kuonon 3 viiksisäieparia, pitkä rasvaevä ja usein voimakkaasti haarautunut pyrstöevä.
Pimelolajeja tavataan Meksikosta Etelä-Amerikaan ulottuvalt alueelta kirkkaista, ja usein voimakkaastikin virtaavista vesistä. Ne ovat melko tarkkoja veden puhtaudesta, joten toimivat veden laatua indikoivina indikaattorilajeina. Osa heimon kaloista elää luolissa. Monet pimeloista ovat yöaktiivisia kaloja.
Delphi (täsmennyssivu)
Delphi voi tarkoittaa: